
Obec Šelpice vydáva podľa § 11 ods. 4 zákona č. 369/1990 Zb. o obecnom zriadení v znení neskorších predpisov a v súlade so zákonom č. 355/2007 o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov 
vydáva

Prevádzkový poriadok multifunkčného ihriska

obce Šelpice
Čl. 1 Predmet úpravy

1. Tento „Prevádzkový poriadok verejného multifunkčného ihriska obce Šelpice (ďalej len „prevádzkový poriadok“) upravuje práva a povinnosti fyzických a právnických osôb (ďalej len „návštevníkov“) združujúcich sa na dostupnom priestranstve  multifunkčného ihriska určeného pre zábavu a športové vyžitie maloletých,  mladistvých a dospelých obyvateľov. Priestory ihriska obce Šelpice (ďalej len „ihrisko“) prevádzkuje obec Šelpice (ďalej len „prevádzkovateľ“) na území obce Šelpice, ktorá zabezpečuje jeho kontrolu a údržbu. 
2. Prevádzkový poriadok je umiestnený na viditeľnom mieste.

Čl. 2 Povinnosti návštevníkov

1. Každý návštevník multifunkčného ihriska je povinný dodržiavať Prevádzkový poriadok a musí sa správať tak, aby jeho konanie neviedlo k ničeniu a znečisťovaniu priestoru ihriska a jeho okoliu, aby neohrozoval a neobmedzoval svojím správaním ostatných návštevníkov ihriska.
2. V priestore verejného detského ihriska je prísne zakázané:
· vstup maloletých detí bez dozoru,

· vstupovať na plochu ihriska v nevhodnej obuvi /kopačky so štupľami, topánky na vysokom opätku/,
· konzumovať alkoholické nápoje, fajčiť, používať omamné a psychotropné látky a vstupovať do priestorov ihriska v stave pod vplyvom alkoholu, omamných a psychotropných látok,
· donášať a používať nádoby zo skla, ostré predmety, ako i iné predmety, ktoré by mohli byť príčinou zranenia návštevníkov ihriska, nehádzať na plochu žuvačky, alebo ich priliepať na mantinely a pod.,
· vodiť psov, mačky a iné zvieratá do areálu ihriska,
· vstupovať na motocykloch, bicykloch a kolieskových korčuliach,
· odhadzovať odpadky na plochu ihriska i mimo nej,
· akýmkoľvek spôsobom poškodzovať, alebo ničiť plochu, prvky vybavenosti /ochranné siete, bránky/, 

· organizovať propagačné či reklamné akcie bez povolenia prevádzkovateľa.
· v areáli ihriska je zakázané správať sa hlučne a nespoločensky.

Čl. 3 Povinnosti prevádzkovateľa

1. Prevádzkovateľ zabezpečí:

· raz týždenne vykonanie bežnej vizuálnej rutinnej kontroly na zistenie možných zdrojov, ktoré môžu vzniknúť ako následok vandalizmu, používania resp. poveternostných vplyvov,
· v prípade zistenia závad je potrebné ich oznámiť starostke obce.
Čl. 4 Bezpečnosť osôb a zodpovednosť za spôsobené škody a úrazy
1. Návštevník vstupuje do priestoru ihriska na vlastné riziko a prevádzkovateľ nezodpovedá za prípadný vznik úrazu.
2. Dieťa do 6 rokov musí byť v priestore v sprievode osoby staršej ako 15 rokov. Za bezpečnosť maloletých zodpovedá ich dozor. Mladistvé a plnoleté osoby používajúce ihrisko zodpovedajú za svoju bezpečnosť sami.
3. Bezpečnosť na ihrisku:
· prevádzkovateľ je povinný vykonávať všetky opatrenia na zníženie rizík pred úrazmi maloletých, mladistvých i ostatných používateľov,
· nikto okrem prevádzkovateľa nesmie upravovať, či iným spôsobom  vykonávať akékoľvek zásahové činnosti  v celom areáli ihriska.
4. Telefónne linky záchranných zložiek:



112 = tiesňové volanie



150 = hasičská a záchranná služby



155 = záchranná zdravotnícka služba



158 = policajný zbor SR

Čl. 5 Kontrola

1. Kontrolu nad dodržiavaním ustanovení tohto Prevádzkového poriadku vykonávajú: 
· zamestnanci obecného úradu, 

· starostka obce a poslanci Obecného zastupiteľstva.
Čl. 6 Sankcie

1. Fyzická osoba, alebo právnická osoba, ktorá poruší ustanovenie tohto Prevádzkového poriadku sa dopúšťa priestupku proti poriadku podľa § 48 zákona č. 372/1990 Zb. o priestupkoch v znení neskorších predpisov, za ktorý môže byť uložená pokuta.
                                                                                                         Ružena Opálková
                                                                                                          starostka obce v.r.
